stanford-oval/wikipedia huggingface dataset:
เบิร์ด ทเวนตี้ทู

เบิร์ด ทเวนตี้ทู (BIRD 22) เป็นอัลบั้มลำดับที่ 18 ของเบิร์ด - ธงไชย แมคอินไตย์ ออกวางจำหน่ายในวันที่ 22 กรกฎาคม พ.ศ. 2565 โดยจำนวน 10 เพลง ซึ่งมีนักแต่งเพลงร่วมงานมากมาย เช่น ดี้ - นิติพงษ์ ห่อนาค, เป๋า - กมลศักดิ์ สุนทานนท์, ตู๋ - ปิติ ลิ้มเจริญ, ครูสลา คุณวุฒิ, ป๊อด - ธนชัย อุชชิน, แอ้ม - อัจฉริยา ดุลยไพบูลย์, อิทธิพงศ์ กฤดากร ณ อยุธยา (ต้า-พาราด็อกซ์) เป็นต้น รวมถึงได้นำเพลงอื่นที่มีอยู่เดิมของจีเอ็มเอ็ม แกรมมี่ มาขับร้องใหม่ในรูปแบบของเบิร์ดอีก 2 เพลง ในโอกาสครบรอบ 40 ปี ของจีเอ็มเอ็ม แกรมมี่ ในปี พ.ศ. 2566
รายชื่อเพลง

ต่อไปนี้เป็นรายชื่อเพลงในอัลบั้มเบิร์ด ทเวนตี้ทู
| ลำดับ | ชื่อเพลง | ยาว |
| --- | --- | --- |
| 1. | "มากองรวมกันตรงนี้" | 3:36 |
| 2. | "ลำไยลองกอง" | 4:04 |
| 3. | "เพลงที่ไม่มีใครฟัง" | 3:51 |
| 4. | "เก็บ" | 3:45 |
| 5. | "ใจบันดาลแรง แรงบันดาลใจ" | 5:15 |
| 6. | "ฟ้อนทั้งน้ำตา" | 3:50 |
| 7. | "ฝนตกไหม" | 3:56 |
| 8. | "ทดลองใช้" | 3.40 |
| 9. | "เก็บ (Acoustic Version)'" | 3:27 |
| 10. | "สักวันต้องได้ดี (Feat.เรวัต พุทธินันทน์)" | 5:37 |
*สีเขียวคือเพลงที่มีมิวสิควิดีโอ
ซิงเกิลที่จัดทำมิวสิควีดีโอ

มากองรวมกันตรงนี้ เผยแพร่ เมื่อวันที่ 22 มิถุนายน พ.ศ. 2565 เป็นการรวมตัวกันของนักร้องนักดนตรี ได้แก่ สุดเขต จึงเจริญ (เอก ซีซันไฟฟ์) แต่งเนื้อร้องและทำนอง, ฟองเบียร์ - ปฏิเวธ อุทัยเฉลิม เป็นผู้ดูแลเนื้อเพลง (Lyrics Director), มุขเอก จงมั่นคง เป็นโปรดิวเซอร์, รัฐ พิฆาตไพรี (รัฐ แทททูคัลเลอร์) เป็นมือกีตาร์, นรเทพ มาแสง (นอ พอส) เป็นมือเบส, อริญชย์ ปานพุ่ม (เล็ก ทีโบน) เป็นมือกลอง, วิชญ วัฒนศัพท์ (โหน่ง The Photo Sticker Machine) เป็นมือคีย์บอร์ด และวงซีซันไฟฟ์ร่วมร้องคอรัส
ลำไยลองกอง เผยแพร่ เมื่อวันที่ 22 กรกฎาคม พ.ศ. 2565 คำร้องโดย ประติมากรรม น้ำแข็ง ทำนองและเรียบเรียงโดย ธนา ลวสุต
ทดลองใช้ (เพลงประกอบซีรี่ส์ ฮอร์โมน วัยว้าวุ่น) เผยแพร่ เมื่อวันที่ 27 ตุลาคม พ.ศ. 2565 คำร้องโดย ปณต คุณประสริฐ ทำนองโดย ปราการ ไรวา เรียบเรียงโดย คชภัค ผลธนโชติ สำหรับมิวสิควีดีโอเพลงนี้มี พัชราภา ไชยเชื้อ ร่วมแสดง
ฟ้อนทั้งน้ำตา เผยแพร่ เมื่อวันที่ 1 มีนาคม พ.ศ. 2566 ตั้งชื่อเพลงโดย ครูสลา คุณวุฒิ คำร้องโดย ธนชัย อุชชิน เรียบเรียง/Producer วิชญ วัฒนศัพท์, The Photo Sticker Machine โดยเพลงฟ้อนน้ำตาได้ถูกจัดทำมิวสิควิดิโอนำเสนอภายใต้โครงการ THAI 5F SOFT POWER ของกระทรวงวัฒนธรรม เพื่อเป็นการยกระดับงานวัฒนธรรมผ่านสื่อสร้างสรรค์ต่าง ๆ เช่น สื่อเพลง และสื่อบุคคลที่มีอิทธิพลในการถ่ายทอดสู่สาธารณชน ซึ่งนำเสนอเรื่องราวของ 5F ประกอบด้วย อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) และเทศกาลประเพณีไทย (Festival)
ซิงเกิลที่จัดทำ LYRICS VIDEO

เพลงที่ไม่มีใครฟัง เผยแพร่ เมื่อวันที่ 22 เมษายน พ.ศ. 2565 ประพันธ์คำร้องโดย นิติพงษ์ ห่อนาค และสุวัธชัย สุทธิรัตน์ ประพันธ์ทำนองพร้อมเรียบเรียงเสียงประสาน
ใจบันดาลแรง แรงบันดาลใจ เผยแพร่ เมื่อวันที่ 22 สิงหาคม พ.ศ. 2565 ประพันธ์คำร้อง/ทำนอง โดยกมลศักดิ์ สุนทานนท์และ ปิติ ลิ้มเจริญ เรียบเรียงเสียงประสาน โดย วิชญ วัฒนศัพท์
ฝนตกไหม เผยแพร่ เมื่อวันที่ 29 สิงหาคม พ.ศ. 2565 ประพันธ์คำร้องพีรพล เอี่ยมจำรัส, กฤตย์ จีรพัฒนานุวงศ์ ทำนอง  Three Man Down เรียบเรียงเสียงประสาน โดย ปณต คุณประเสริฐ
เก็บ เผยแพร่ เมื่อวันที่ 6 กันยายน พ.ศ. 2565 ประพันธ์คำร้อง/ทำนอง อิทธิพงศ์ กฤดากร ณ อยุธยา (ต้า Paradox) เรียบเรียงเสียงประสาน โดย เปรื่องวุฒิ นิกรกิตติโกศล (เปียว)
กิจกรรม

22 กรกฎาคม 2565 แถลงข่าวกิจกรรม  'โปรดี ปี 22' โดยโปรแกรมแรกคือ อัลบั้มเพลงใหม่หมายเลข 22 “BIRD 22” และโปรที่ 2 คอนเสิร์ต Singing Bird ตอน Lifetime Soundtrack ณ อิมแพ็ค อารีน่า เมืองทองธานี จำนวน 3 รอบการแสดง ดังนี้
| รอบการแสดง | วันแสดงคอนเสิร์ต | ราคาบัตร |
| --- | --- | --- |
| 3 รอบ | ศุกร์ที่ 11 พฤศจิกายน 2565 เวลา 20.00 น.  | 6,500 / 6,000 / 5,000 /4,000 /  3,500 / 2,500 / 2,000 / 1,500 |
| 3 รอบ | เสาร์ที่ 12 พฤศจิกายน 2565 เวลา 19.00 น. | 6,500 / 6,000 / 5,000 /4,000 /  3,500 / 2,500 / 2,000 / 1,500 |
| 3 รอบ | อาทิตย์ที่ 13 พฤศจิกายน 2565 เวลา 17.00 น. | 6,500 / 6,000 / 5,000 /4,000 /  3,500 / 2,500 / 2,000 / 1,500 |
รางวัล

ปี 2566 รางวัลชนะเลิศผู้ขับร้องเพลงไทยสากลชาย จากบทเพลง "ใจบันดาลแรง แรงบันดาลใจ" เนื่องในวันภาษาไทยแห่งชาติ ประจำปี พ.ศ. 2566 จัดโดยสำนักวรรณกรรมและประวัติศาสตร์ กรมศิลปากร กระทรวงวัฒนธรรม
ปี 2567 รางวัลศิลปินชายเดี่ยวยอดเยี่ยม จากอัลบั้ม เบิร์ด 22 จากงานสีสันอะวอร์ดส์ ครั้งที่ 33 ประจำปี 2565-2566 จัดโดยนิตยสารสีสัน
ปี 2567 รางวัลเพลงยอดเยี่ยม "ใจบันดาลแรง แรงบันดาลใจ" จากงานสีสันอะวอร์ดส์ ครั้งที่ 33 ประจำปี 2565-2566 จัดโดยนิตยสารสีสัน
ปี 2567 (เข้าชิง)รางวัลเพลงในการบันทึกเสียงยอดเยี่ยม "มากองรวมกันตรงนี้" จากงานสีสันอะวอร์ดส์ ครั้งที่ 33 ประจำปี 2565-2566
พระวรวงศ์เธอ พระองค์เจ้าวิวัฒนไชย

| มหาอำมาตย์ตรีพระวรวงศ์เธอ พระองค์เจ้าวิวัฒนไชยป> จ., ม.ป.ช., ม.ว.ม., ภ.ป.ร.1 |
| --- | --- |


รัฐมนตรีว่าการกระทรวงการคลัง
ดำรงตำแหน่ง 11 พฤศจิกายน พ.ศ. 2490 – 8 เมษายน พ.ศ. 2491  (0 ปี 148 วัน)
นายกรัฐมนตรี: ควง อภัยวงศ์
ก่อนหน้า: วิจิตร ลุลิตานนท์
ถัดไป: พระยาโทณวณิกมนตรี
ดำรงตำแหน่ง 30 พฤศจิกายน พ.ศ. 2491 – 13 ตุลาคม พ.ศ. 2492  (0 ปี 318 วัน)
นายกรัฐมนตรี: แปลก พิบูลสงคราม
ก่อนหน้า: พระยาโทณวณิกมนตรี
ถัดไป: แปลก พิบูลสงคราม
ผู้ว่าการธนาคารแห่งประเทศไทย
ดำรงตำแหน่ง 27 พฤศจิกายน พ.ศ. 2485 – 16 ตุลาคม พ.ศ. 2489   (3 ปี 323 วัน)
ก่อนหน้า: สถาปนาตำแหน่ง
ถัดไป: เสริม วินิจฉัยกุล
ดำรงตำแหน่ง 3 กันยายน พ.ศ. 2491 – 2 ธันวาคม พ.ศ. 2491   (0 ปี 90 วัน)
ก่อนหน้า: เล้ง ศรีสมวงศ์
ถัดไป: เล้ง ศรีสมวงศ์
 
ข้อมูลส่วนบุคคล
เกิด: 29 เมษายน พ.ศ. 2442
เสียชีวิต: 22 สิงหาคม พ.ศ. 2503 (61 ปี)
คู่สมรส: ชายา หม่อมเจ้าหญิงพัฒน์คณนา กิติยากร หม่อม หม่อมราชวงศ์หญิงชวลิต สนิทวงศ์
บุพการี: พระเจ้าบรมวงศ์เธอ กรมหมื่นมหิศรราชหฤทัย (บิดา) หม่อมส้วน ไชยันต์ ณ อยุธยา (มารดา)
ลายมือชื่อ: 

มหาอำมาตย์ตรี พระวรวงศ์เธอ พระองค์เจ้าวิวัฒนไชย (29 เมษายน พ.ศ. 2442 – 22 สิงหาคม พ.ศ. 2503) เป็นพระโอรสในพระเจ้าบรมวงศ์เธอ กรมหมื่นมหิศรราชหฤทัย กับหม่อมส้วน ไชยันต์ ณ อยุธยา ทรงเป็นบุคคลแรกที่ดำรงตำแหน่งผู้ว่าการธนาคารแห่งประเทศไทย และตำแหน่งประธานกรรมการคณะกรรมการทรัพย์สินส่วนพระมหากษัตริย์ ทั้งยังทรงเคยเป็นรัฐมนตรีว่าการกระทรวงการคลัง
การศึกษา

พ.ศ. 2448 - ทรงศึกษาในโรงเรียนมหาดเล็ก และโรงเรียนราชวิทยาลัย (ปัจจุบัน คือ โรงเรียน ภ.ป.ร. ราชวิทยาลัย ในพระบรมราชูปถัมภ์)
พ.ศ. 2454 - ทรงศึกษาชั้นประถม ณ โรงเรียนทอร์คีย์
พ.ศ. 2456 - ทรงศึกษาชั้นมัธยม ณ วิทยาลัย เชลเตนแฮม คอลเลจ
พ.ศ. 2459 - ทรงได้รับประกาศนียบัตรชั้นมัธยมศึกษาชั้นสูงของมหาวิทยาลัยอ็อกฟอร์ด และ เคมบริดจ์ แล้วจึงเสด็จไปศึกษา ณ วิทยาลัย Magdalene College และทรงสอบไล่ได้รับปริญญาเกียรตินิยมชั้นสองในวิชาประวัติศาสตร์ (B.A.)
พ.ศ. 2462 - ทรงศึกษาต่อ ณ วิทยาลัย École des Sciences Politiques แห่งกรุงปารีส
ครอบครัว

พระวรวงศ์เธอ พระองค์เจ้าวิวัฒนไชย ได้ทรงเสกสมรสมกับหม่อมราชวงศ์หญิงชวลิต สนิทวงศ์ ธิดาพระวรวงศ์เธอ พระองค์เจ้าพร้อมพงษ์อธิราช ใน พ.ศ. 2464 มีโอรส - ธิดา คือ
หม่อมราชวงศ์ไชยวัฒน์ ไชยันต์
หม่อมราชวงศ์พัฒนไชย ไชยันต์
หม่อมราชวงศ์ชวลิต (สนิทวงศ์) ไชยันต์ ได้ถึงแก่กรรมใน พ.ศ. 2472 ต่อมาพระวรวงศ์เธอ พระองค์เจ้าวิวัฒนไชยได้ทรงเสกสมรสกับหม่อมเจ้าหญิงพัฒน์คณนา กิติยากร พระธิดาของ พระเจ้าบรมวงศ์เธอ กรมพระจันทบุรีนฤนาถ มีธิดา คือ
หม่อมราชวงศ์กิติวัฒนา ไชยันต์ (ปกมนตรี) (ถึงแก่กรรม)
สิ้นพระชนม์

พระองค์เจ้าวิวัฒนไชยได้เคยประชวรด้วยโรคพระหทัยมาก่อน แต่ได้ทรงรับการรักษาจากแพทย์จนหายเป็นปกติ ในเดือนมิถุนายน พ.ศ. 2503 ได้กลับประชวรอีกด้วยพระโรคเดียวกัน นายแพทย์ได้ถวายการรักษาจนทรงพระสำราญแล้ว จึงได้เสด็จไปทรงพักผ่อนที่อำเภอศรีราชา จังหวัดชลบุรี ประมาณสิบกว่าวันแล้วเสด็จกลับวังซอยอารี ถนนสุขุมวิท ในวันที่ 18 สิงหาคม พ.ศ. 2503 มีพระอาการเป็นปกติ ในวันที่ 22 สิงหาคม ตอนเช้าได้เสด็จไปเยี่ยมหม่อมเจ้าหญิงประดับศักดิ์ ไชยันต์ พระเชษฐภคินี ณ วังถนนสีลม แล้วเสด็จกลับวังประมาณ 11 นาฬิกาเศษ ขณะที่ทรงพระอักษรอยู่นั้น พระหทัยหยุดลงโดยฉับพลัน และสิ้นพระชนม์โดยสงบเมื่อเวลา 12.15 นาฬิกา สิริพระชนมายุรวม 61 ปี 115 วัน
พระบาทสมเด็จพระมหาภูมิพลอดุลยเดชมหาราช บรมนาถบพิตรได้ทรงทราบฝ่าละอองธุลีพระบาท ว่าพระองค์เจ้าวิวัฒนไชยสิ้นพระชนม์ในคืนวันเดียวกัน ขณะประทับอยู่ ณ Queluz Palace กรุงลิสบอน ประเทศโปรตุเกส ด้วยความเศร้าสลดพระราชหฤทัยเป็นอย่างยิ่ง หลังจากที่ได้มีพระราชดำรัสสรรเสริญคุณความดีของพระองค์เจ้าวิวัฒนไชยเป็นอเนกประการแล้ว ได้มีพระราชดำรัสว่า
| 0 | 1 | 2 |
| --- | --- | --- |
| “ | ท่าน (พระองค์เจ้าวิวัฒนไชย) ได้ช่วยเหลือฉันมากในการที่มาเยี่ยมต่างประเทศคราวนี้ ท่านก็ได้ทรงทราบแล้วว่าการมาเยี่ยมต่างประเทศคราวนี้เป็นผลสำเร็จและมีผลดีเพียงไร และคงพอพระทัย ฉันคิดว่าขณะสิ้นพระชนม์ท่านคงมีความสุข | ” |
ได้ทรงพระกรุณาโปรดเกล้าฯ ให้จัดการพระศพพระองค์เจ้าวิวัฒนไชยเป็นงานหลวงพิเศษ และได้พระราชทานพระโกศมณฑป เทียบเท่าชั้นเจ้าต่างกรมทรงพระศพเป็นเกียรติยศ เมื่อวันที่ 23 สิงหาคม พ.ศ. 2503 สมเด็จพระศรีนครินทราบรมราชชนนี ผู้สำเร็จราชการแทนพระองค์ ได้เสด็จไปพระราชทานน้ำสรงพระศพและบำเพ็ญพระราชกุศลในงานพระศพ
พระเกียรติยศ > พระอิสริยยศ

หม่อมเจ้าวิวัฒนไชย ไชยันต์ (29 เมษายน พ.ศ. 2442 - 8 พฤษภาคม พ.ศ. 2493)
พระวรวงศ์เธอ พระองค์เจ้าวิวัฒนไชย (8 พฤษภาคม พ.ศ. 2493 - ปัจจุบัน)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2493 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2497 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2488 –  เหรียญจักรพรรดิมาลา (ร.จ.พ.)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 4 (จ.ป.ร.4)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

อิตาลี :
พ.ศ. 2492  -  เครื่องราชอิสริยาภรณ์นักบุญมอริสและลาซารัส ชั้นสูงสุด
พยานบุคคล

พยานบุคคล หรือมักเรียกสั้น ๆ ว่า พยาน (อังกฤษ: witness) หมายถึง ผู้รู้เห็นด้วยประสาทสัมผัสของตนซึ่งการกระทำความผิดอาญาหรือเหตุการณ์สำคัญอื่น ๆ เช่น ได้เห็นด้วยตา ได้ฟังด้วยหู ได้ดมด้วยจมูก หรือได้สัมผัสด้วยมือ ของตนเอง และเพราะฉะนั้น จึงสามารถให้รายละเอียดสำคัญเกี่ยวกับเหตุการณ์เช่นว่านั้นได้ อันพยานบุคคลที่ได้รับทราบข้อมูลข่าวสารมาด้วยตนเองนั้น เรียกว่า "ประจักษ์พยาน" (อังกฤษ: eyewitness)
พยานทั้งหลายมักได้รับเบิกตัวขึ้นศาลเพื่อให้การในการพิจารณาคดี การเรียกพยานให้ปรากฏตัวต่อศาลนั้น ศาลจะใช้ "หมายเรียกพยาน" (อังกฤษ: subpoena) หรือหากคู่ความนำพยานมาเบิกความต่อศาลเอง จะเรียกว่า "พยานนำ" ในต่างประเทศ คดีบางประเภท โจทก์หรือจำเลย หรือผู้แทน เช่น ทนายความ ก็มีอำนาจออกหมายเรียกพยานได้
พยานที่เชี่ยวชาญในศาสตร์ต่าง ๆ หากศาลเป็นผู้แต่งตั้ง เรียกว่า "พยานผู้เชี่ยวชาญ" (อังกฤษ: expert witness) แต่หากคู่ความเป็นฝ่ายนำมาเอง เรียกว่า "ผู้มีความรู้เชี่ยวชาญ"
การสืบพยานบุคคลตามกฎหมายไทย
การสืบพยานบุคคลตามกฎหมายไทยนั้น ไม่ได้จำกัดอายุขั้นต่ำของพยานบุคคลไว้ แต่ผู้ที่จะเป็นพยานบุคคลจะต้องสามารถเข้าใจและตอบคำถามได้ แม้แต่ผู้หูหนวก เป็นใบ้ ก็สามารถเป็นพยานได้ และจะต้องเป็นประจักษ์พยาน ได้รู้เห็นเรื่องนั้นมาโดยตรง ส่วนพยานบอกเล่านั้นโดยหลักแล้วห้ามรับฟัง เว้นแต่ ตามสภาพ ลักษณะ แหล่งที่มา และข้อเท็จจริงแวดล้อมของพยานบอกเล่านั้น น่าเชื่อว่าจะพิสูจน์ความจริงได้ หรือ มีเหตุจำเป็นเนื่องจากไม่สามารถนำประจักษ์พยานมาเป็นพยานได้ และมีเหตุผลสมควรเพื่อประโยชน์แห่งความยุติธรรมที่จะรับฟังพยานบอกเล่านั้น
ในคดีแพ่ง คู่ความสามารถอ้างคู่ความอีกฝ่ายเป็นพยานได้ แต่ในคดีอาญา กฎหมายห้ามไม่ให้โจทก์อ้างจำเลยเป็นพยาน
ก่อนเบิกความ พยานจะต้องสาบานตนตามลัทธิศาสนาหรือจารีตประเพณีแห่งชาติของตน หรือกล่าวคำปฏิญาณว่าจะให้การตามความสัตย์จริงเสียก่อน เว้นแต่มีเอกสิทธิไม่ต้องสาบาน หากพยานเบิกความโดยไม่ได้สาบานตน และไม่ใช่ผู้มีเอกสิทธิแล้ว ศาลก็รับฟังพยานนั้นไม่ได้
ในการสอบถามพยาน ศาลจะเป็นผู้ถามรายละเอียดก่อน จากนั้นจะให้ฝ่ายอ้างพยานซักถาม และให้อีกฝ่ายถามค้านเพื่อทำลายน้ำหนักพยาน และฝ่ายที่อ้างพยานถามอีกครั้งหนึ่งเพื่อปิดช่องโหว่จากการถามค้าน เรียกว่าถามติง ทั้งนี้ การซักถามและถามติงห้ามใช้คำถามนำ และการถามติงจะต้องเป็นการถามที่เกี่ยวกับเรื่องที่ถูกถามค้าน เมื่อถามติงแล้วหากจะถามพยานเพิ่มเติม จะต้องได้รับอนุญาตจากศาล
การเบิกความจะต้องเบิกความด้วยวาจา และห้ามอ่านข้อความที่เขียนมา ยกเว้นศาลอนุญาตหรือเป็นพยานผู้เชี่ยวชาญที่ศาลแต่งตั้งสามารถทำความเห็นเป็นหนังสือต่อศาลได้ แต่ในคดีอาญา พยานผู้เชี่ยวชาญที่ทำความเห็นเป็นหนังสือต่อศาลก็ต้องมาศาลเพื่อเบิกความประกอบด้วย
ทั้งนี้ การสืบพยานบุคคล สามารถใช้วิธียื่นบันทึกถ้อยคำยืนยันข้อเท็จจริงหรือความเห็นแทนการซักถามได้ แต่จะต้องได้รับอนุญาตจากศาลและมาศาลเพื่อให้อีกฝ่ายถามค้าน หรือจะใช้วิธีประชุมทางจอภาพก็ได้ แต่ในคดีอาญา การส่งบันทึกถ้อยคำสามารถทำได้เฉพาะกรณีพยานอยู่ต่างประเทศ และการประชุมทางจอภาพสามารถทำได้ภายในประเทศไทยเท่านั้น
อนึ่ง การที่ศาลไปสืบพยานนอกศาล (โดยศาลนั้นเอง หรือหากเป็นคดีแพ่งก็สามารถมอบหมายให้เจ้าหน้าที่ดำเนินการได้) เรียกว่า การเดินเผชิญสืบ ส่วนการที่ศาลให้ศาลอื่นสืบพยานให้ เรียกว่า การส่งประเด็นไปสืบ
พรของยาโคบ

ยาโคบอวยพรให้บุตร โดย François Maitre การกล่าวถึงที่นอนในปฐมกาล 49:33 บ่งบอกว่าเป็นคำกล่าวก่อนเสียชีวิต
พรของยาโคบ (อังกฤษ: Blessing of Jacob) เป็นบทกวีพยากรณ์ที่ปรากฏในปฐมกาล 49:1 -27 และกล่าวถึงบุตรชายทั้งสิบสองคนของยาโคบ หนังสือปฐมกาลแสดงบทกวีในฐานะคำพูดของยาโคบแก่บุตรชายเมื่อยาโคบใกล้จะเสียชีวิต
ปฐมกาล 49 มีการประเมินชนเผ่าของอิสราเอลเช่นเดียวกับพรของโมเสส แต่บทกวีทั้งสองมีความเหมือนกันเพียงเล็กน้อย เช่นที่ระบุว่าชนเผ่าหนึ่งจะเป็นผู้พิพากษา และอีกชนเผ่าจึงจะเป็นลูกสิงห์ ในพรของยาโคบระบุว่าดานเป็นผู้พิพากษา และยูดาห์เป็นลูกสิงห์ ในขณะที่พรของโมเสสระบุว่ากาดเป็นผู้พิพากษา และดานเป็นลูกสิงห์
ยาโคบต่างจากโมเสสตรงที่ไม่หวั่นเกรงที่จะตำหนิบางชนเผ่า โดยเฉพาะเผ่ารูเบน เผ่าสิเมโอน และเผ่าเลวี บทกวีมุ่งอธิบายสาเหตุที่แต่ละเผ่าต้องทนทุกข์กับชะตากรรมที่พวกเขากระทำ จึงอธิบายเรื่องอาณาเขตขนาดเล็กของรูเบนบุตรหัวปีเมื่อเปรียบเทียบกับยูดาห์ ว่ามีสาเหตุมาจากการร่วมประเวณีกับญาติสนิทของรูเบน (กล่าวถึงในปฐมกาล 35:22  และ ปฐมกาล 49:3 -4) ที่อาณาเขตของสิโมโอนตั้งอยู่ภายในดินแดนของยูดาห์ และเลวีมีเมืองที่กระจัดกระจายไม่กี่เมือง ล้วนเป็นชะตากรรมอันเป็นผลมาจากความชั่วร้ายของพวกเขา ชนเผ่าอื่น ๆ  ก็มีการบอกลักษณะไว้ ไม่ว่าจะเป็นเรื่องท่าจอดเรือและลูกกวางงดงาม
พรตนิยม

พระพุทธรูปปางบำเพ็ญทุกรกิริยา ที่ประดิษฐานที่วัดสุทัศนเทพวรารามราชวรมหาวิหาร
พรตนิยม (อังกฤษ: asceticism) เป็นการดำเนินชีวิตรูปแบบหนึ่งที่ละเว้นกายิกสุขอันเกิดจากประสาทสัมผัสต่าง ๆ มักกระทำเพื่อเป้าหมายทางศาสนา ผู้บำเพ็ญพรตอาจหลีกหนีออกจากสังคมที่วุ่นวายเพื่อฝึกตนหรืออาจยังคงอยู่เป็นส่วนหนึ่งของสังคม แต่โดยทั่วไปจะดำรงชีวิตแบบประหยัดโดยการละทิ้งทรัพย์สมบัติของตนและละทิ้งความสุขทางกาย และใช้เวลาทั้งหมดไปกับการบำเพ็ญเพียรหรือฝึกตนตามหลักศาสนาหรือความเชื่อ
หลายศาสนามีการบำเพ็ญพรต เช่น ศาสนาพุทธ ศาสนาเชน ศาสนาฮินดู ศาสนาคริสต์ และศาสนายูดาห์ ส่วนศาสนาอิสลามกระแสหลักในปัจจุบันมีการอดอาหารในช่วงรอมฎอนเป็นหนึ่งในหลักการอิสลาม ถือเป็นการบำเพ็ญพรตรูปแบบหนึ่งที่ปฏิบัติอยู่ทั่วไป ในขณะที่ลัทธิศูฟีมีการปฏิบัติบำเพ็ญพรตอย่างเคร่งครัดมาโดยตลอด
พรมออสเตรเลีย

| พรมออสเตรเลีย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Acanthaceae
สกุล:: Fittonia
สปีชีส์:: F.  verschaffeltii
ชื่อทวินาม
Fittonia verschaffeltii (Lem.)

พรมออสเตรเลีย (อังกฤษ: Nerve plant; ชื่อวิทยาศาสตร์: Fittonia verschaffeltii) เป็นไม้ล้มลุก แบบไม้คลุมดินในวงศ์เหงือกปลาหมอ ต้นสูงประมาณ 10 - 15 ซม. ใบเดี่ยว ออกตรงข้ามกัน เป็นรูปไข่ ปลายแหลม พื้นใบมีสีเขียวเข้มเป็นมัน มีลายเส้นใบสีขาว มีขนอ่อนตามใบ ออกเป็นช่อดอกมีสีเหลือง ยาวเป็นแท่งตั้งตรงขึ้น มีใบประดับสีเขียวซ้อนเหลื่อมกัน ดอกจะออกจากซอกใบประดับ ควรปลูกในที่ร่ม หรือมีแสงแดดรำไร ปลูกเป็นไม้ประดับสวยงาม
พยาธิกายวิภาค

พยาธิวิทยากายวิภาค (อังกฤษ: Anatomical Pathology) เป็นวิชาว่าด้วยการเรียนรู้ร่างกายของมนุษย์โดยละเอียด เพื่อใช้วิเคราะห์สาเหตุแห่งความตายว่าเกิดจากโรคภัยไข้เจ็บทั่วไป อาวุธประเภทใด  ภาวะความผิดปกติของร่างกายหรือบาดแผลตามร่างกายอาจใช้บ่งบอกความผิดปกติที่เกิดขึ้นก่อนหรือหลังความตาย สิ่งที่ทำให้เกิดความตาย เช่น ตายก่อนจมน้ำ หรือ จมน้ำตาย โดนวางยาหรือฆ่าตัวตายเอง เป็นต้น
ลักษณะทางกายภาพของศพจะช่วยบอกเริ่มต้นว่าเป็นการตายธรรมดาหรือฆาตกรรม อันนำไปสู่การพิสูจน์ค้นหาผู้กระทำความผิดและนำไปลงโทษโดยตำรวจ นักนิติพยาธิวิทยากายวิภาค (FORENSIC PATHOLOGY) จึงต้องมีความเชี่ยวชาญด้านกายภาพ พยาธิสภาพ ลักษณะโรคและบาดแผลที่ทำให้เกิดบาดเจ็บหรือตาย เพราะความเห็นของพวกเขาจะเป็นประโยชน์ต่อตำรวจในการแยกแยะคดีอย่างเหมาะสม ส่วนใหญ่มักจะเป็นพยาธิแพทย์ด้านนิติเวชศาสตร์ซึ่งกฎหมายกำหนดหน้าที่ในการให้ความเห็นสาเหตุและพฤติการณ์ของการตายของเหยื่อไว้
ปัจจุบันแพทย์ด้านนี้จึงถือเป็นจุดเริ่มต้นของการระบุสาเหตุและพฤติการณ์การตาย จากนั้นจึงนำไปสู่การพิสูจน์ยืนยันความเห็นนั้นด้วยหลักฐานทางวิทยาศาสตร์สาขาอื่นได้ นอกจากนั้นศาสตร์ด้านพยาธิวิทยากายวิภาคยังเน้นความรู้ด้านการบ่งชี้ความปกติหรือไม่ปกติของศพ เพศ เนื่องจากบางครั้งศพอาจอยู่ในสภาพเน่าเปื่อย มีแค่โครงกระดูก ยากจะบอกเบื้องต้นได้ว่าคนตายเป็นเพศใด อายุเท่าไร สาเหตุการตายจากโรค สารเคมี บาดแผลในหรือนอกร่างกาย นักพยาธิวิทยากายวิภาคจะเป็นผู้ชี้ชัดได้ว่า ศพเป็นเพศชายหรือหญิง ผ่านการผ่าตัดแปลงเพศหรือไม่ มีการเสริมแต่งส่วนใดในร่างกายที่มิใช่ธรรมชาติ โครงกระดูกบอกได้ว่าเป็นเพศชายหรือหญิง โดยอาจดูจากโหนกคิ้ว กระดูกเชิงกราน ก็ได้ ล้วนเป็นข้อมูลเบื้องต้นให้พนักงานสอบสวนนำไปใช้สืบหาสาเหตุการตายและพยานหลักฐานต่อไปเพื่อนำผู้กระทำความผิดไปลงโทษตามกระบวนการยุติธรรม
ดูเพิ่ม

มิญชพยาธิวิทยา
นิติศาสตร์
| ด ค กพยาธิวิทยา |
| --- | --- |
หลักพยาธิวิทยา: โรค - การติดเชื้อ - การขาดเลือดเฉพาะที่ - การอักเสบ - การสมานแผล - เนื้องอก - โลหิตพลศาสตร์ การตายของเซลล์: การตายเฉพาะส่วน (Liquefactive necrosis, Coagulative necrosis, Caseous necrosis)  - อะพอพโทซิส - Pyknosis - Karyorrhexis - Karyolysis การปรับตัวของเซลล์: การฝ่อ - การโตเกิน - การเจริญเกิน - การเจริญผิดปกติ - Metaplasia (Squamous, Glandular) การสะสมของสาร: สารสี (Hemosiderin, Lipochrome/Lipofuscin, เมลานิน)  - Steatosis
พยาธิกายวิภาค: ศัลยพยาธิวิทยา - พยาธิวิทยาเซลล์ - การชันสูตรพลิกศพ - พยาธิวิทยาโมเลกุล - นิติพยาธิวิทยา - ทันตพยาธิวิทยา    Gross examination - จุลพยาธิวิทยา - Immunohistochemistry - จุลทรรศน์อิเล็กตรอน - Immunofluorescence - Fluorescent in situ hybridization
พยาธิวิทยาคลินิก: เคมีคลินิก - โลหิตพยาธิวิทยา - เวชศาสตร์การบริการโลหิต - Medical microbiology - Diagnostic immunology  - Immunopathology   Enzyme assay - Mass spectrometry - โครมาโตกราฟี - Flow cytometry - ธนาคารเลือด - Microbiological culture - วิทยาเซรุ่ม
พยาธิวิทยา

พยาธิแพทย์กำลังใช้กล้องจุลทรรศน์ส่องดูตัวอย่างเนื้อเยื่อ โดยมีศัลยแพทย์ร่วมสังเกต
พยาธิวิทยา (อังกฤษ: Pathology) เป็นการศึกษาและวินิจฉัยโรคจากการตรวจอวัยวะ, เนื้อเยื่อ, เซลล์, สารคัดหลั่ง, และจากทั้งร่างกายมนุษย์ (จากการชันสูตรพลิกศพ) พยาธิวิทยายังหมายถึงการศึกษาทางวิทยาศาสตร์ของการดำเนินโรค ซึ่งหมายถึงพยาธิวิทยาทั่วไป (General pathology) พยาธิวิทยาทางการแพทย์แบ่งออกเป็น 2 สาขาหลักๆ ได้แก่ พยาธิกายวิภาค (Anatomical pathology) และพยาธิวิทยาคลินิก (Clinical pathology) นอกจากการศึกษาในคนแล้ว ยังมีการศึกษาพยาธิวิทยาในสัตว์ (Veterinary pathology) และในพืช (Phytopathology) ด้วย
วิชาพยาธิวิทยามักถูกเข้าใจผิดว่าเป็นการศึกษาเกี่ยวกับพยาธิหรือปรสิตเนื่องจากมีคำที่พ้องรูปกัน ซึ่งในความเป็นจริงวิชาที่ศึกษาเกี่ยวกับพยาธิคือวิชาปรสิตวิทยา (Parasitology)
ส่วนผู้ที่มีอาชีพทางด้านพยาธิวิทยาเรียกว่าพยาธิแพทย์
แหล่งข้อมูลอื่น

| ด ค กพยาธิวิทยา |
| --- | --- |
หลักพยาธิวิทยา: โรค - การติดเชื้อ - การขาดเลือดเฉพาะที่ - การอักเสบ - การสมานแผล - เนื้องอก - โลหิตพลศาสตร์ การตายของเซลล์: การตายเฉพาะส่วน (Liquefactive necrosis, Coagulative necrosis, Caseous necrosis)  - อะพอพโทซิส - Pyknosis - Karyorrhexis - Karyolysis การปรับตัวของเซลล์: การฝ่อ - การโตเกิน - การเจริญเกิน - การเจริญผิดปกติ - Metaplasia (Squamous, Glandular) การสะสมของสาร: สารสี (Hemosiderin, Lipochrome/Lipofuscin, เมลานิน)  - Steatosis
พยาธิกายวิภาค: ศัลยพยาธิวิทยา - พยาธิวิทยาเซลล์ - การชันสูตรพลิกศพ - พยาธิวิทยาโมเลกุล - นิติพยาธิวิทยา - ทันตพยาธิวิทยา    Gross examination - จุลพยาธิวิทยา - Immunohistochemistry - จุลทรรศน์อิเล็กตรอน - Immunofluorescence - Fluorescent in situ hybridization
พยาธิวิทยาคลินิก: เคมีคลินิก - โลหิตพยาธิวิทยา - เวชศาสตร์การบริการโลหิต - Medical microbiology - Diagnostic immunology  - Immunopathology   Enzyme assay - Mass spectrometry - โครมาโตกราฟี - Flow cytometry - ธนาคารเลือด - Microbiological culture - วิทยาเซรุ่ม
กองทุนการออมแห่งชาติ

| --- | --- |
National Savings Fund
ตราสัญลักษณ์ของกองทุน
ภาพรวมหน่วยงาน
ก่อตั้ง: 12 พฤษภาคม พ.ศ. 2554; 13 ปีก่อน (2554-05-12)
ประเภท: หน่วยงานของรัฐที่เป็นนิติบุคคล
เขตอำนาจ: ทั่วราชอาณาจักร
สำนักงานใหญ่: เลขที่ 979/37-41 ชั้น 18 อาคาร เอส เอ็ม ทาวเวอร์ 9000 ถ. พหลโยธิน แขวงพญาไท เขตพญาไท กรุงเทพมหานคร 10400
บุคลากร: 96 คน (พ.ศ. 2566)
งบประมาณต่อปี: 656,629,000 บาท (พ.ศ. 2568)
ฝ่ายบริหารหน่วยงาน: จารุลักษณ์ เรืองสุวรรณ, เลขาธิการ ว่าง, รองเลขาธิการ
ต้นสังกัดหน่วยงาน: กระทรวงการคลัง
เว็บไซต์: www.nsf.or.th
กองทุนการออมแห่งชาติ (กอช.) จัดตั้งขึ้นตามพระราชบัญญัติกองทุนการออมแห่งชาติ พ.ศ. 2554 โดยเริ่มเปิดดำเนินการกองทุนฯ ครั้งแรกเมื่อวันที่ 20 สิงหาคม พ.ศ. 2558 ภายใต้การกำกับดูแลของกระทรวงการคลัง
ประวัติและความเป็นมา

กองทุนการออมแห่งชาติ หรือ กอช. จัดตั้งขึ้นเมื่อวันที่ 12 พฤษภาคม 2554 ตามพระราชบัญญัติกองทุนการออมแห่งชาติ พ.ศ. 2554 มีสถานะเป็นหน่วยงานของรัฐและมีฐานะเป็นนิติบุคคลที่ไม่เป็นส่วนราชการหรือรัฐวิสาหกิจ ซึ่งมีวัตถุประสงค์ในการส่งเสริมการออมให้กับสมาชิกได้แก่ผู้ประกอบอาชีพอิสระซึ่งมิได้รับบำเหน็จบำนาญของรัฐรวมถึงเป็นหลักประกันบำนาญให้กับสมาชิก
พ.ศ. 2558 กระทรวงการคลัง ได้ออกกฎกระทรวงกำหนดกองทุนหรือระบบบำนาญอื่นที่สมาชิกไม่มีสิทธิสมัครเป็นสมาชิกของกองทุนการออมแห่งชาติ พ.ศ. 2558 กำหนดให้บุคคลที่มีสิทธิเป็นสมาชิกกองทุนการออมแห่งชาติต้องไม่เป็นสมาชิกกองทุนหรืออยู่ในระบบบำนาญอื่นของหน่วยงานรัฐ ทั้งหมด 24 หน่วยงาน
ในปีเดียวกันมีการออกพระราชบัญญัติการให้สิทธิแก่ผู้สมัครเป็นสมาชิกของกองทุนการออมแห่งชาติบางกรณีและการโอนเงินจากกองทุนประกันสังคมในกรณีชราภาพไปยังกองทุนการออมแห่งชาติ พ.ศ. 2558 โดยภายใน 1 ปีนับแต่วันที่พระราชบัญญัติมีผลใช้บังคับ หากในวันที่สมัครเป็นสมาชิกผู้สมัครผู้ใดมีอายุ 50 ปีบริบูรณ์ขึ้นไป ให้ผู้นั้นมีสิทธิเป็นสมาชิกต่อไปได้อีก 10 ปีนับแต่วันที่สมัครเป็นสมาชิก และเมื่อเป็นสมาชิกครบ 10 หรือเมื่อสมาชิกซึ่งมีอายุครบ 60 ปีบริบูรณ์ขึ้นไปลาออกจากการเป็นสมาชิก ให้ถือว่าเป็นกรณีที่สมาชิกสิ้นสมาชิกภาพเพราะอายุครบ 60 ปีบริบูรณ์ตามกฎหมายว่าด้วยกองทุนการออมแห่งชาติ ในส่วนของการกำหนดอัตราการจ่ายเงินสะสมและเงินสมทบ รัฐมนตรีว่าการกระทรวงการคลังได้ออกกฎกระทรวง กำหนดอัตราการจ่ายเงินสะสมและเงินสมทบ พ.ศ. 2558 เมื่อวันที 26 มิถุนายน พ.ศ. 2558
พ.ศ. 2566 กระทรวงการคลัง ได้ออกกฎกระทรวงกำหนดอัตราการจ่ายเงินสะสมและเงินสมทบ พ.ศ. 2566 เมื่อวันที่ 3 มีนาคม 2566 โดยกำหนดการเพิ่มอัตราการส่งเงินสะสมขั้นต่ำ 50 บาท สูงสุด 30,000 บาท และเพิ่มเงินสมทบจากรัฐบาลสูงสุด 1,800 บาท/ปีทุกช่วงอายุ และมีผลตั้งแต่ 1 มกราคม 2566
คณะกรรมการ > กรรมการโดยตำแหน่ง

ปลัดกระทรวงการคลัง ประธานกรรมการ
ปลัดกระทรวงการพัฒนาสังคมและความมั่นคงของมนุษย์ กรรมการ
ปลัดกระทรวงเกษตรและสหกรณ์ กรรมการ
ปลัดกระทรวงมหาดไทย กรรมการ
ปลัดกระทรวงแรงงาน กรรมการ
เลขาธิการสำนักงานประกันสังคม กรรมการ
เลขาธิการสำนักงานคณะกรรมการกำกับหลักทรัพย์และตลาดหลักทรัพย์ กรรมการ
ผู้ว่าการธนาคารแห่งประเทศไทย กรรมการ
ผู้อำนวยการสำนักงานเศรษฐกิจการคลัง กรรมการ
เลขาธิการคณะกรรมการกองทุนการออมแห่งชาติ กรรมการและเลขานุการ
คณะกรรมการ > กรรมการซึ่งเป็นสมาชิก และกรรมการซึ่งเป็นผู้รับบํานาญ

นายเบญจพล นาคประเสริฐ กรรมการซึ่งเป็นสมาชิก ภาคเหนือ
พันโท นายแพทย์ประทีป เหลือแก้ว กรรมการซึ่งเป็นสมาชิก ภาคใต้
นายขุ่ย มีบุญมาก กรรมการซึ่งเป็นสมาชิก ภาคตะวันออกเฉียงเหนือ
นายวิษณุ ตัณฑวิรุฬห์ กรรมการซึ่งเป็นสมาชิก ภาคกลาง
นายชลเดช เขมะรัตนา กรรมการซึ่งเป็นสมาชิก ภาคตะวันออก
นายพงศ์ศักดิ์ หุตะจิตต์ กรรมการซึ่งเป็นสมาชิก ภาคตะวันตก
นายชูเกษ อุ่นจิตติ กรรมการซึ่งเป็นสมาชิก ปฏิบัติหน้าที่กรรมการซึ่งเป็นผู้รับบำนาญ
คณะกรรมการ > กรรมการผู้ทรงคุณวุฒิ

นายกฤษฎา บุณยสมิต กรรมการผู้ทรงคุณวุฒิ ด้านกฎหมาย
นางสาววิมล ชาตะมีนา กรรมการผู้ทรงคุณวุฒิ ด้านบัญชี
นางพิลาสลักษณ์ ยุคเกษมวงศ์ กรรมการผู้ทรงคุณวุฒิ ด้านการเงินและการลงทุน
นายบุญธรรม เลิศสุขีเกษม กรรมการผู้ทรงคุณวุฒิ ด้านสวัสดิการชุมชน
การเป็นสมาชิก > ผู้มีสิทธิสมัครสมาชิก

สัญชาติไทย
อายุ 15-60 ปี
ไม่อยู่ในระบบสวัสดิการบำเหน็จบำนาญอื่นๆของรัฐ
ผู้ประกันตน ม.40 ทางเลือก 1
การเป็นสมาชิก > เงื่อนไขสมาชิก

ส่งเงินออมขั้นต่ำ 50 บาทต่อปี สูงสุด 30,000 บาท ไม่จำเป็นต้องส่งเท่ากันทุกเดือน
รัฐบาลให้เงินสมทบเพิ่มสูงสุด 100% ไม่เกิน 1,800 บาท/ปี ทุกช่วงอายุ
สมัคร และส่งเงินออมสะสมผ่าน แอป กอช. และไลน์ กอช. : @nsf.th
สมัครที่ไหนไม่จำเป็นต้องส่งเงินที่เดิม
การเป็นสมาชิก > สิทธิประโยชน์จากการเป็นสมาชิกกับ กอช.

เงินดำรงชีพหรือบำนาญตลอดชีพ
รัฐบาลให้เงินสมทบเพิ่ม
รัฐบาลค้ำประกันผลตอบแทนการลงทุน
ลดหย่อนภาษีเต็มจำนวนเงินออม
*หมายเหตุ: เงื่อนไขเป็นไปตามที่ กอช. กำหนด